ગુલાબના ગુણ તરફ એક નજર કરીએ તો તે પિત્તને સંતુલિત કરવાનું કામ કરે છે. ઉનાળામાં શરીરનું પિત્ત વધી જતંુ હોય છે. ગરમી અને બફારો વધે ત્યારે શરીરમાં પિત્તદોષ વધે છે. શરીરમાં ગરમી, પાચનક્રિયા અને ચયાપચયની ક્રિયાનું સંચાલન કરવામાં પિત્ત મહત્ત્વનો ભાગ ભજવે છે. ગરમીમાં ઠંડી વસ્તુઓનું સેવન કરવાથી પાચનાગ્નિ મંદ થતો હોય છે, પરંતુ તેમાં ગુલાબ અપવાદ છે. ગુલાબ ઠંડક આપનારું હોવા છતાં પાચનાગ્નિ પ્રજ્વલિત કરે છે. ગુલાબના લીધે કફ, પિત્ત અને વાત ત્રણેય દોષો સંતુલિત થાય છે.